其三
作者：陳元光
朝代：唐

paragraphs: 孤征東嶺表，[冒]（胃）雨一登臨。
再拜煙霧霽，羣峰奎璧森。
獨山峰聳閣，中谷水鳴琴。
明山卉木翳，遙林雲霧深。
瞻廟開明貺，平遼斷穢祲。
神颫號萬籟，列宿獻千禽。
樹尾揚旌帛，山頭鏇革金。
葵陽烘固介，華露潤華簪。
鼎立崢嶸勢，鐘聞杳靄陰。
綰荷據口勾，掬水洗懷襟。
瀑石流觴詠，豐碑駐馬吟。
三山香火地，萬古帝王欽。